શહેરના ગાંધીબાગ પંપીંગ સ્ટેશનમાંથી લગભગ અડધા શહેરમાં પાણી પુરૂ પાડવામાં આવે છે ત્યારે આ પંપીંગ સ્ટેશનની બે મોટરો બળી જવાથી શહેરના રેલ્વે સ્ટેશન વિસ્તાર, રાજમહેલ રોડ, લાવણ્ય બંગ્લોઝ, કૃષ્ણ પાર્ક સોસાયટી, હરગોકરનગર, જયવીર નગર, મેઈન બજાર થઈ ત્રણ દરવાજા, હીંગળાચાચર, જુનાગંજ બજાર, સોનીવાડો, વેરાઈ ચકલા, નરનારાયણ સોસાયટી સહિતના વિસ્તારોમાં છેલ્લા બે દિવસથી પાણી આવ્યું ન હોવાથી લોકોને ભારે હાલાકીઓ વેઠવી પડી રહી છે અને ના છુટકે પૈસા ખર્ચીને ટેન્કર દ્વારા પાણી મંગાવવાની પરિસ્થિતિ ઉભી થવા પામી છે તો બીજી તરફ ગરીબ અને મધ્યમ વર્ગના લોકોની સ્થિતિ કફોડી બનવા પામી છે.